A Saugeing bsteht aus an Steggn, ana Doamsaitn, ana aufblosanan Schweinsblodan (auf englisch hoaßts deswegn bladder fiddle = Blodan Geing) ois Resonanzkeapa (ko natiale aa a Hoizkastl sei), oft aa a Dromme, Blechdosn, Gleggal usw. Am oban End vom Steggn huggt da gschnizde Schädl vo an Deife oda vo ana Sau. Gschpiit weads mid an Kochleffe, an Schlegl oda an Dreschl, dabei wead de Deifesgeing im Rhythmus aufgschdampft. A Deifesgeing soit nit gressa sei, ois wia da Schpuia.